**E-gylchgrawn Crefydd, Gwerthoedd a Moeseg: Ionawr 2025**

**Teitl: Her yr Hinsawdd**

| **Teitlau** | **Beth ydy newid Hinsawdd?** | **Gwerthoedd Pobl Ifanc a Newid yn yr Hinsawdd** | **Safbwyntiau crefyddau ar newid hinsawdd.** |
| --- | --- | --- | --- |
| **Rhesymeg** | **YMWADIAD:** Mae'r Nodiadau i Athrawon wedi'u diweddaru er mwyn gallu defnyddio'r adnodd drwy Gwricwlwm i Gymru. Wedi dweud hynny, mae cynnwys yr erthyglau wedi'i archifo ac nid yw'r wybodaeth wedi'i diweddaru. Mae'r erthyglau yn cael eu cadw ar y wefan gan fod y cynnwys yn parhau i fod yn berthnasol i Gwricwlwm i Gymru: Crefydd, Gwerthoedd a Moeseg.  **Pedwar diben 'Cwricwlwm i Gymru - Cwricwlwm am Oes'**  **Drwy ddysgu am yr amgylchedd fel rhan o'u gwersi addysg Crefydd, Gwerthoedd a Moeseg, bydd cyfleoedd i ddysgwyr ddatblygu yn:**  • Ddysgwyr uchelgeisiol, galluog sy'n gallu egluro'r syniadau a'r cysyniadau maen nhw'n eu dysgu;  • Unigolion iach a hyderus sydd â gwerthoedd cadarn ac sy'n sefydlu eu credoau ysbrydol a moesol;  • Cyfranogwyr mentrus, creadigol sy'n rhoi o'u hegni a'u sgiliau er budd pobl eraill;  • Dinasyddion moesol, dysgedig a fydd yn ymgysylltu â materion cyfoes yn seiliedig ar eu gwybodaeth a'u gwerthoedd.  **Crefydd, Gwerthoedd a Moeseg yn y Cwricwlwm i Gymru**  Drwy ddarllen a defnyddio'r erthyglau yn eu gwersi Crefydd, Gwerthoedd a Moeseg, caiff dysgwyr gyfleoedd i:   * Ymgysylltu â chwestiynau athronyddol a thyngedfennol, a'u harchwilio * Ymgymryd ag ymholiadau ac ymgysylltu â ffynonellau o ddoethineb ac athroniaethau * Datblygu a mynegi eu safbwyntiau dysgedig eu hunain * Defnyddio eu gwybodaeth a'u dealltwriaeth am safbwyntiau byd-eang crefyddol a heb fod yn grefyddol i feddwl yn feirniadol am eu gwerthoedd eu hunain * Archwilio'r ffyrdd mae argyhoeddiadau athronyddol crefyddol a heb fod yn grefyddol wedi dylanwadu ar brofiad dynol drwy gydol hanes * Gwerthuso amrywiaeth o ffynonellau crefyddol a heb fod yn grefyddol a defnyddio tystiolaeth ohonynt i ymgysylltu â materion moesegol a moesol * Archwilio credoau ac arferion pobl yn eu cymuned, yng Nghymru ac yn y byd ehangach ac ymateb yn sensitif iddynt * Datblygu gwerthoedd cadarn a sefydlu eu credoau moesol a'u hysbrydolrwydd * Trafod eu persbectifau eu hunain a phersbectifau eraill, a myfyrio arnynt   **Y lens Crefydd, Gwerthoedd a Moeseg**  Drwy ddarllen a defnyddio'r erthyglau yn eu gwersi Crefydd, Gwerthoedd a Moeseg, caiff dysgwyr gyfleoedd i archwilio amrywiaeth o gysyniadau yn ymwneud â Chrefydd, Gwerthoedd a Moeseg drwy'r **is-lensys isod:**  • Chwilio am ystyr a diben;  • Y byd naturiol a phethau byw;  • Hunaniaeth a pherthyn;  • Awdurdod a dylanwad;  • Perthnasoedd a chyfrifoldeb;  • Gwerthoedd a moeseg;  • Taith bywyd;  \*Noder bod Crefydd, Gwerthoedd a Moeseg yn cael eu pennu'n lleol drwy faes llafur cytunedig. Mae gan bob awdurdod lleol ei faes llafur cytunedig ei hun ar gyfer Crefydd, Gwerthoedd a Moeseg y mae'n rhaid i ysgolion ei ystyried. Mae pob maes llafur sydd wedi'i gytuno wedi ystyried fframwaith y Cwricwlwm i Gymru a chanllawiau Crefydd, Gwerthoedd a Moeseg y cyfeirir atynt uchod ac isod.  **Dolenni Defnyddiol:**  **Canllawiau Crefydd, Gwerthoedd a Moeseg -** [**https://hwb.gov.wales/curriculum-for-wales/humanities/designing-your-curriculum/#religion,-values-and-ethics-guidance**](https://hwb.gov.wales/curriculum-for-wales/humanities/designing-your-curriculum/#religion,-values-and-ethics-guidance)   **Canllawiau Dyniaethau Hwb -** [**https://hwb.gov.wales/curriculum-for-wales/humanities**](https://hwb.gov.wales/curriculum-for-wales/humanities)  **Datganiadau o'r hyn sy'n bwysig -** [**https://hwb.gov.wales/curriculum-for-wales/humanities/statements-of-what-matters/**](https://hwb.gov.wales/curriculum-for-wales/humanities/statements-of-what-matters/) **Themâu Trawsgwricwlaidd -** [**https://hwb.gov.wales/curriculum-for-wales/humanities/designing-your-curriculum/#cross-cutting-themes**](https://hwb.gov.wales/curriculum-for-wales/humanities/designing-your-curriculum/#cross-cutting-themes) | | |
| **Geirfa allweddol** | Newid Hinsawdd - newid tymor hir ym mhatrwm tymheredd a thywydd y byd.  Tanwydd Ffosil - ffynhonnell ynni a gwres sy'n cael ei losgi; e.e. glo, olew a nwy.  Carbon deuocsid - nwy sy'n cael ei gynhyrchu gan y broses o losgi, dyma sy'n cael ei gyfri'n bennaf gyfrifol am gynhesu'r byd a chreu newid yn yr hinsawdd.  Rhywogaethau - yr amrywiaeth o fywyd byd natur ar draws y byd.  Cynefin - cartref naturiol holl greaduriaid a phlanhigion y byd.  Cyfrifoldeb - yr ymdeimlad o'r angen i wneud ein gorau dros eraill a byd natur.  Stiwardiaeth - y syniad o ofalu am rywbeth er mwyn ei drosglwyddo i eraill.  Amgylchedd - y byd o'n cwmpas.  Carbon Niwtral - sefyllfa lle mae cydbwysedd rhwng y carbon sy'n cael ei ryddhau a'r carbon sy'n cael ei gymathu neu lyncu.  Ailgylchu - ail ddefnyddio pethau drwy ail brosesu; e.e. gwydr, plastig, papur ac ati.  Ynni Adnewyddol - ynni sy'n cael ei greu gan ddefnyddio adnoddau sydd ddim yn darfod; e.e. haul, gwynt a llanw'r môr. | Ad Hoc - wedi'i greu neu ei wneud at ddiben penodol yn ôl yr angen.  Eirioli - argymell neu gefnogi'n gyhoeddus.  Bioamrywiaeth - yr amrywiaeth o fywyd planhigion ac anifeiliaid yn y byd neu mewn cynefin penodol, y mae lefel uchel ohoni fel arfer yn cael ei hystyried yn bwysig ac yn ddymunol.  Ôl troed carbon - cyfanswm y nwyon tŷ gwydr (gan gynnwys carbon deuocsid a methan) sy'n cael ei gynhyrchu gan ein gweithredoedd.  Newid yn yr hinsawdd - newidiadau tymor hir mewn tymheredd a phatrymau tywydd.  Datgoedwigo - clirio tir coediog yn bwrpasol.  Disbyddu - defnyddio'r cyflenwad neu adnoddau yn llwyr.  Mynegiant - y weithred o wneud ein meddyliau neu deimladau yn hysbys.  Cyfiawnder - ymddygiad neu driniaeth gyfiawn.  Symudiad - newid neu ddatblygiad.  Polisi - egwyddor neu ffordd o weithredu a fabwysiadwyd neu a gynigir gan sefydliad neu unigolyn.  Llygredd - cyflwyno halogion i'r amgylchedd naturiol sy'n achosi newid niweidiol.  Adnewyddadwy - adnodd naturiol neu ffynhonnell ynni nad yw'n cael ei disbyddu gan ddefnydd, e.e. dŵr, gwynt neu ynni haul.  Streic - gwrthod gweithio, wedi ei drefnu gan gorff o weithwyr fel math o brotest, fel arfer mewn ymgais i ennill consesiwn neu gonsesiynau gan eu cyflogwr.  Cynaliadwyedd – y gallu i gynnal neu gefnogi proses dros amser.  Bregus - (unigolyn) sydd angen gofal, cymorth neu amddiffyniad arbennig oherwydd oedran, anabledd, neu risg o gamdriniaeth neu esgeulustod. | Dharma – yr egwyddor o ‘ddyletswydd mewn Hindŵaeth  Karma - Yr egwyddor o achos ac effaith mewn Hindŵaeth  Stiward - rhywun sy’n gofalu am rywbeth i rywun arall - y syniad ein bod yn gofalu am y ddaear er nad yw’n perthyn i ni.  Datgoedwigo – torri coed am resymau economaidd  Y Dalai Lama – arweinydd Bwdhaeth Tibet  Y Bwdha – sylfaenydd crefydd Bwdhaeth  Qur’an – llyfr sanctaidd crefydd Islam  Proffwyd Muhammad - y proffwyd olaf a’r pwysicaf yng nghrefydd Islam  Cristnogion Efengylaidd – Cristnogion ffwndamentalaidd sy’n Dilyn eu crefydd yn llythrennol. - |
| Geirfa | Newid Hinsawdd  Tanwydd Ffosil  Carbon deuocsid  Rhywogaethau  Cynefin  Cyfrifoldeb  Stiwardiaeth  Amgylchedd  Carbon Niwtral  Ailgylchu  Ynni Adnewyddol | Ad Hoc  Eirioli  Bioamrywiaeth  Ôl troed carbon  Newid yn yr hinsawdd  Datgoedwigo  Disbyddu  Mynegiant  Cyfiawnder  Symudiad  Polisi  Llygredd  Adnewyddadwy  Streic  Cynaliadwyedd  Bregus | Dharma  Karma  Steward  Datgoedwigo  Y Dalai Lama  Y Bwdha  Qur’an  Proffwyd Muhammad  Cristnogion Efengylaidd  Tystiolaeth wyddonol  Datganiad Hindŵaidd  Hindu Climate Action  Chipko  Tibet  Eco-Dharma Network  Sangha Un Ddaear  Islam  Islamic Relief  Operation Noah  Humanist Climate Action  Hajj |
| **Tasgau**  ymestynnol |  | | |
| Tasgau dosbarth | 1. Casglwch wybodaeth am chwe digwyddiad ar draws y byd a fu’n ganlyniad i newid yn yr hinsawdd yn ystod y blynyddoedd a aeth heibio. 2. Pwy ydy Greta Thunberg a’r Dalai Lama? Sut mae’r ddau wedi gweithredu er mwyn wynebu her yr hinsawdd? 3. a) Lluniwch ddeg rheol syml y gallwn ni yng Nghymru eu cadw mewn ymateb i her yr hinsawdd.   b) Lluniwch ddeg rheol syml y dylai arweinwyr y byd eu cadw mewn ymateb i her yr hinsawdd.  c) ‘Nid oes pwrpas i rai ymateb i her yr hinsawdd os nad yw pawb ar draws y byd yn gwneud’. Nodwch bwyntiau dros ac yn erbyn y ddadl yma gan geisio rhoi enghreifftiau.   1. a) Mae nifer o grefyddau yn pwysleisio cyfrifoldeb a stiwardiaeth dyn dros y ddaear. Nodwch safbwyntiau gwahanol grefyddau ar gyfrifoldeb bodau dynol i edrych ar ôl y byd. Oes yna debygrwydd/gwahaniaethau?   b) Mae eraill yn pryderu am yr amgylchfyd. Beth yw barn Dyneiddwyr a grwpiau eraill?  c) Ymchwilio i'r hyn y mae gwahanol grwpiau ffydd a chredoau yn ei wneud mewn ymateb i'r argyfwng hinsawdd fel ffordd o ystyried effaith ffydd a chred ar newid yn yr hinsawdd.   1. Edrychwch ar yr ardal o gwmpas eich cartref. Pa bethau ymarferol fyddai’n bosib i bobl ifanc eu gwneud yn lleol er mwyn gwarchod byd natur o’n cwmpas? | 1. Beth yw Stiwardiaeth?   Ysgrifennwch eich diffiniad eich hun o stiwardiaeth. Defnyddiwch y geiriau hyn i helpu: gofal, cyfrifoldeb, yr amgylchedd, cenedlaethau'r dyfodol.   1. Isod mae dysgeidiaethau o dair crefydd am stiwardiaeth. Darllenwch y rhain yn ofalus, yna atebwch y cwestiynau.   **Cristnogaeth**: "Cymerodd yr Arglwydd Dduw y dyn a'i osod yng Ngardd Eden i'w thrin a'i chadw." (Genesis 2:15)  Islam: "Peidiwch â gwastraffu; nid yw Duw yn caru'r gwastraffus." (Qur'an 6:141)  **Hindŵaeth**: Y cysyniad o Ahimsa, sy'n golygu dim trais tuag at bob bod byw.   1. Beth sydd gan y dysgeidiaethau hyn yn gyffredin? 2. Sut gallai'r dysgeidiaethau hyn annog pobl i ddiogelu'r amgylchedd? 3. Stiwardiaeth ar Waith   Sefyllfa:  Dychmygwch eich bod yn rhan o gyngor ysgol sy'n ceisio gwneud eich ysgol yn fwy ecogyfeillgar. Ysgrifennwch ddau syniad ar sut i:  a) Lleihau gwastraff yn eich ysgol:  b) Helpu i ddiogelu'r amgylchedd:   1. Adlewyrchu   Isod mae dyfyniad o flog Poppy Stowell-Evans. Adlewyrchwch ar eich credoau a’ch gwerthoedd a be sy’n dylanwadu arnynt yn bersonol ac yn gyfunol. Gall rhain fod yn gredoau crefyddol neu anghrefyddol.  "Yn aml, fel actifydd hinsawdd ifanc, gofynnir i mi sut mae gorbryder am newid hinsawdd wedi effeithio arna i. Fel arfer rwy'n trafod sut mae ofn diffyg gweithredu wedi achosi llawer o nosweithiau digwsg imi, o hunllefau i'r teimlad llethol o ddiffyg pŵer. Fodd bynnag, ateb rydw i wedi'i hyrwyddo ac y byddaf yn parhau i'w hyrwyddo i fynd i'r afael â gorbryder am newid hinsawdd yw gweithredu eich hun ac, yn bwysicaf oll, deall pam rydych chi am gymryd y camau hyn."   1. Adlewyrchu   Beth yw un cam y gallech chi ei gymryd yn bersonol i ofalu am yr amgylchedd, wedi'i ysbrydoli gan gredoau crefyddol neu anghrefyddol am stiwardiaeth?   1. Rydych chi ar gyngor yr ysgol, ac mae'r pennaeth wedi gofyn i chi annog yr ysgol i fod yn fwy cynaliadwy. Eich tasg yw creu poster y gellir ei osod drwy'r ysgol gydag awgrymiadau ar sut i gyflawni ffordd fwy cynaliadwy o fyw. Ymchwiliwch i wahanol ffyrdd, a chreu poster sy'n tynnu sylw! | 1. Ymchwiliwch ymhellach i safbwynt unrhyw grefydd ar ‘newid hinsawdd’. A oes mwy nag un farn o fewn y grefydd honno? Lluniwch gyflwyniad i weddill y dosbarth. 2. Ymchwiliwch pam bod mudiad gweithredu Cristnogol ar newid hinsawdd wedi dewis yr enw ‘Operation Noah’. 3. Lluniwch Ddiagram Venn yn dangos y tebygrwydd rhwng syniadau'r gwahanol grefyddau a’r farn Ddyneiddiol am newid hinsawdd. 4. Ymchwiliwch i’r heriau amgylcheddol a berir gan Hajj. Beth gellir ei wneud yn wahanol i leihau’r effeithiau? 5. Ysgrifennwch erthygl ar waith unrhyw fudiad sy’n gweithredu ar newid hinsawdd. 6. Lluniwch flog o safbwynt rhywun sydd yn herio'r dystiolaeth ynglŷn â newid hinsawdd. 7. Ysgrifennwch ysgrif yn cyflwyno eich barn eich hun am newid hinsawdd. |
| **Adnoddau pellach** |  |  |  |